stanford-oval/wikipedia huggingface dataset:
Obstetriikka

Kaksi kätilöä avustaa synnyttävää naista synnytystuolissa, Eucharius Rösslinin kuvitus vuodelta 1513
Obstetriikka eli synnytysoppi on lääketieteen osa-alue, joka käsittää raskauteen, synnytykseen ja lapsivuoteuteen kuuluvaa lääketiedettä.
Olav Oksvik

| Olav Oksvik |
| --- | --- |
 Oksvik vuonna 1947.
Norjan vt. maatalousministeri
 Gerhardsenin II hallitus 6. joulukuuta 1947 – 6. maaliskuuta 1948  
Edeltäjä:  Kristian Fjeld
Seuraaja:  Kristian Fjeld
Suurkäräjäedustaja
 Møre ja Romsdal 1928–1953  
Odelstingetin puhemies
 1949–1953 1945–1947  
Henkilötiedot
Koko nimi:  Olav Berntsen Oksvik
Syntynyt: 7. toukokuuta 1887 Stranda, Norja
Kuollut: 16. syyskuuta 1958 (71 vuotta) Oslo, Norja
Ammatti:  toimittaja, poliitikko
Tiedot
Puolue:  Työväenpuolue
Olav Berntsen Oksvik (7. toukokuuta 1887 Stranda – 16. syyskuuta 1958 Oslo) oli norjalainen työväenpuolueen poliitikko. Hän istui suurkäräjillä vuosina 1928–1953 ja toimi Norjan virkaatoimittavana maatalousministerinä 1947–1948. Vuosina 1945–1947 sekä 1949–1953 hän oli Odelstingetin puhemies.
Aiheesta muualla

Kuvia tai muita tiedostoja aiheesta Olav Oksvik Wikimedia Commonsissa
Olav Oksvik Norjan suurkäräjien verkkosivuilla (norjaksi)
OAM Observatory

Observatorion planetario.
Astronomical Observatory of Mallorca (esp. Observatorio Astronómico de Mallorca, OAM) on observatorio Mallorcassa, Espanjassa. Observatorio avattiin toukokuussa 1991.
Observatoriossa on seitsemän pientä kupolia joissa on teleskoopit sekä planetaario. Siellä järjestettiin avoimen yliopiston opetusta tähtitieteestä. Observatoriolla oli kuitenkin velkaa suuret velat ja se myytiin 1,7 miljoonalla eurolla vuonna 2016. Se on kuitenkin jatkanut tähtitieteellistä toimintaansa myynnin jälkeen.
Aiheesta muualla

abcMallorca: Mallorca Planetarium (englanniksi)
Visit Pla de Mallorca: The Astronomical Observatory of Mallorca (Arkistoitu – Internet Archive) (englanniksi)
Weyerhaeuser

| The Weyerhaeuser Corporation |
| --- | --- |

Osake:  NYSE: WY
ISIN:  US9621661043
Perustettu:  1900
Perustaja:  Frederick Weyerhaeuser
Toimitusjohtaja:  Doyle Simons
Kotipaikka:  Federal Way, Washington
Toimiala:  mekaaninen ja kemiallinen metsäteollisuus
Tuotteet:  puutavara, sahatavara, rakennusmateriaalit, nestepakkauskartongit, sellu, pientalot
Liikevaihto:  7,4 mrd. USD (2014)
Henkilöstö:  12 800
Tytäryhtiöt:  Weyerhaeuser Real Estate Co.
Kotisivu:  www.weyerhaeuser.com
Infobox OKVirheellinen NIMI-arvo: 
Weyerhaeuserin saha Washingtonin Raymondissa.
Weyerhaeuser (['wɛərhaʊzər], siis kuten warehouser) on yhdysvaltalainen metsäteollisuusyritys, yksi kolmesta suuresta Georgia-Pacificin ja International Paperin ohella.
Weyerhaeuser on maailman suurin havupuupitoisten talousmetsien omistaja ja maailman suurin havu- ja lehtipuusahatavaran ja mekaanisten puunjalosteiden valmistaja. Se on suuri OSB-lastulevyn ja havuvanerin valmistaja. Yhtiöllä on myös kemiallista metsäteollisuutta: se valmistaa muun muassa sellua ja  nestepakkauskartonkia.
Weyerhaeuser omistaa noin 2,8 miljoonaa hehtaaria metsää pääosin Yhdysvaltojen luoteisosissa ja etelävaltioissa. Se hallinnoi lisäksi noin 5,7 miljoonaa hehtaaria kanadalaismetsää pitkäaikaisin lisenssisopimuksin. Yhtiö työllistää lähes 13 000 ihmistä. Marraskuussa 2015 se ilmoitti fuusiosta Plum Creek Timber Co. Inc. -yhtiön kanssa (NYSE: PCL), jolla on 2,5 miljoonaa hehtaaria metsää ja noin 1 300 työntekijää. Yhdistyneestä yhtiöstä tulee yksi maailman suurimmista metsäjäteistä, joka jatkaa Weyerhaeuser-nimellä mutta muuttaa pääkonttorinsa Washingtonin osavaltion Federal Waystä Seattleen.
Historiaa

Vuonna 1900 perustetun Weyerhaeuser-yhtiön juuret juontavat 1800-luvun puoliväliin, jolloin 18-vuotias saksalainen Friedrich Weyerhäuser (1834–1914) saapui sukulaistensa kanssa siirtolaisena New Yorkiin. He asettuivat aluksi Pennsylvaniaan. Frederick Weyerhaeuseriksi nimensä muuttanut nuori mies teki sekalaisia töitä ja sai säästetyksi rahaa niin, että osti itselleen sahan Illinoisin osavaltion Rock Islandista. Se alkoi menestyä hyvin, ja Weyerhaeuser osti itselleen lisää sahoja Mississippijoen varrelta sekä metsää Wisconsinin, Minnesotan, Idahon, Washingtonin ja Oregonin osavaltioista. 1900-luvun alkuun mennessä Frederick Weyerhaeuser oli Yhdysvaltojen suurin metsänomistaja, ja muiden metsäsijoittajien kanssa hän oli kiinnostunut erityisesti luoteisten osavaltioiden, Washingtonin ja Oregonin metsistä. Ryhmä sijoittajia perusti 1900 yrityksen, joka osti sieltä 3 600 neliökilometriä metsää ja rakensi useita sahalaitoksia. Vuonna 1923 Weyerhaeuser-yhtiö alkoi viedä  puutavaraa Japaniin vuoden 1923 maanjäristyksen jälkeiseen jälleenrakentamiseen. Kiinan markkinoille Weyerhaeuser pääsi presidentti Richard Nixonin valtiovierailun 1971 tuloksena.
Vuonna 2000 Weyerhaeuser osti kanadalaisen MacMillan Bloedelin ja vuonna 2002 oregonilaisen Willametten.
Yhtiö tänään

Weyerhaeuserin toiminta jakaantuu neljään liiketoiminta-alueeseen: metsänhoitoon (Timberlands), mekaaniseen metsäteollisuuteen (Wood Products), kemialliseen metsäteollisuuteen (Cellulose Fibers) sekä pientalorakentamiseen (Real Estate). Timberlands-segmentti hoitaa yksityisiä talousmetsiä – sekä yhtiön omia että muiden omistamia – eri puolilla maailmaa ja myy puutavaraa kansainvälisesti. Wood Products tuottaa ja myy sahatavaraa, rakennuslevyjä ja muita puupohjaisia rakennusmateriaaleja. Cellulose Fibers -segmentti tuottaa selluloosakuitua muun muassa vaippojen täytteeksi ja valmistaa nestepakkauskartonkeja. Sivutuotteena se tuottaa energiaa laitoksissaan. Real Estate -segmentti tuottaa ja markkinoi pientaloja tytäryhtiönsä Weyerhaeuser Real Estate Co.:n kautta.
Aiheesta muualla

Kuvia tai muita tiedostoja aiheesta Weyerhaeuser Wikimedia Commonsissa
Nílton Santos

| Mitalit | Mitalit | Mitalit |  |
| --- | --- | --- | --- |
|  Nílton Santos (vas.) ja Brasilian presidentti Lula da Silva vuonna 2004. |  Nílton Santos (vas.) ja Brasilian presidentti Lula da Silva vuonna 2004. |  Nílton Santos (vas.) ja Brasilian presidentti Lula da Silva vuonna 2004. |  |
Maa:   Brasilia
Miesten jalkapallo
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1958 | jalkapallo |  |
|  Kultaa | Chile 1962 | jalkapallo |  |
Nílton Santos (16. toukokuuta 1925 Rio de Janeiro – 27. marraskuuta 2013 Rio de Janeiro) oli brasilialainen jalkapalloilija ja kaksinkertainen maailmanmestari vuosilta 1958 ja 1962. Kansainvälinen jalkapalloliitto FIFA valitsi hänet 1900-luvun tähdistöjoukkueensa vasemmaksi puolustajaksi. Nílton Santos oli mukana myös Pelen vuonna 2004 valitsemassa FIFA 100 -listassa, johon hän nimesi 125 mielestään parasta elossa olevaa jalkapalloilijaa.
Nílton oli Brasilian avainpelaajia MM-kilpailuissa vuosina 1954, 1958 ja 1962. Hän oli mukana myös 1950, mutta ei tuolloin pelannut ainuttakaan ottelua. Seurajoukkuetasolla Nílton edusti koko uransa Rio de Janeirosta olevaa Botafogoa.
Nílton Santos kuoli riodejaneirolaisessa sairaalassa 88-vuotiaana marraskuussa 2013.
Aiheesta muualla

Kuvia tai muita tiedostoja aiheesta Nílton Santos Wikimedia Commonsissa
Brasilian joukkue – Jalkapallon MM-kilpailut 1958
1 Castilho |
2 Bellini |
3 Gilmar |
4 Djalma Santos |
5 Dino Sani |
6 Didi |
7 Zagallo |
8 Oreco |
9 Zózimo |
10 Pelé |
11 Garrincha |
12 Nílton Santos |
13 Moacir |
14 de Sordi |
15 Orlando |
16 Mauro Ramos |
17 Joel |
18 Mazzola |
19 Zito |
20 Vavá |
21 Dida |
22 Pepe
Valmentaja: Feola
Brasilian joukkue – Jalkapallon MM-kilpailut 1962
1 Gilmar |
2 Djalma Santos |
3 Mauro Ramos |
4 Zito |
5 Zózimo |
6 Nílton Santos |
7 Garrincha |
8 Didi |
9 Coutinho |
10 Pelé |
11 Pepe |
12 Jair Marinho |
13 Bellini |
14 Jurandir |
15 Altair |
16 Zequinha |
17 Mengálvio |
18 Jair da Costa |
19 Vavá |
20 Amarildo |
21 Zagallo |
22 Castilho
Valmentaja: Moreira
Władysław Gomułka

Władysław Gomułka
Władysław Gomułka (6. helmikuuta 1905 – 1. syyskuuta 1982) oli puolalainen poliitikko ja maan kommunistinen johtaja kahteen otteeseen. Hän järjesti vuoden 1941 jälkeen Puolan kommunistisen puolueen ja oli sen pääsihteeri 1943–1948. Gomulka syrjäytettiin Stalinin määräyksestä puoluelinjalta poikkeamisesta syytettynä vuonna 1948, mutta hän nousi takaisin samaan tehtävään 1956. Gomulka säilytti sitten asemansa vuoteen 1971,  jolloin taloudellisen kriisitilanteen aiheuttamat levottomuudet pakottivat hänet eroamaan lopullisesti.
Elämä

Gomułka liittyi vanhaan Puolan kommunistiseen puolueeseen (Komunistyczna Partia Polski, KPP) vuonna 1926. Hän välttyi vuoden 1938 Suuresta vainosta, jolloin useimmat (KPP) jäsenet tuhottiin Stalinin käskystä Neuvostoliitossa. Gomułkasta tuli yksi merkittävimmistä puolalaisista kommunisteista ja hän otti osaa Puolan työväenpuolueen (Polska Partia Robotnicza) muodostamiseen vuonna 1943.
Hän oli Puolan varapääministeri väliaikaisessa hallituksessa vuosina 1945–1947. Hän oli tärkeä henkilö kommunistipuolueessa, auttoi kommunisteja manipuloimaan ja voittamaan suorassa kansanvaalissa 1946 ja Puolan vaaleissa, 1947. Gomułkasta tuli "Puolan hegemoni". Stalin suhtautui epäluuloisesti Gomułkan tapaisiin "kotikommunisteihin". Stalin syytti Gomułkaa "nationalistisista poikkeamista" vuonna 1948. Vuosina 1951–1954 Gomułka oli syrjässä Puolan yhdistyneen työväenpuolueen toiminnasta.
Stalinistisen Bolesław Bierutin kuoleman jälkeen Gomułka nousi uudelleen puolueen johtajaksi lokakuussa 1956. Hänen uudistuksensa olivat suosittuja ja hänen "puolalainen tiensä sosialismiin" tuli tunnetuksi. Palkat nousivat 50 prosentilla ja maan raskasta teollisuutta kehitettiin. Maatilojen kollektivointi peruttiin, sensuuria höllennettiin ja yhteistyö katolisen kirkon kanssa aloitettiin.. Neuvostoliiton johto kutsui Gomułkan neuvottelemaan Varsovaan Unkarin kansannousun johdosta lokakuussa 1956 . Gomułka nimitettiin Puolan yhdistyneen työväenpuolueen pääsihteeriksi. Gomułka hyväksyi virallisesti katolisen kirkon ja puolueen toisinajattelijoita (esimerkiksi Kołakowski). Hän otti osaa Varsovan liiton hyökkäykseen Tšekkoslovakiaan vuonna 1968. Samaan aikaan sensuurin tiukkeni ja opiskelijoiden ja intelligentsijan valvontaa tiukennettiin. Maaliskuussa 1968 aloitettiin juutalaisvastainen kampanja muiden Neuvostoblokin maiden tapaan Kuuden päivän sodan jälkeen vuonna 1967.
Joulukuussa 1970 telakkatyöläisten levottomuuksissa ammuttiin lukuisia ihmisiä. Gomułka pakotettiin eroamaan julkisista tehtävistään vuonna 1971. Nuorempi ja dynaamisempi Edward Gierek nousi puolueen johtoon. Gomułka pakotettiin eläkkeelle. Hänen kuolemansa jälkeen vuonna 1982 Gomułkan huono maine jätettiin sivuun propagandassa ja hänen ansionsa tunnustettiin. Hänen muistelmansa julkaistiin ensimmäisen kerran vuonna 1994.
Aiheesta muualla

Kuvia tai muita tiedostoja aiheesta Władysław Gomułka Wikimedia Commonsissa
Näyttämö-teatteri

Näyttämö-teatteri on esittävän taiteen vierailuteatteri Joensuussa. Se on toiminut vuodesta 2021 entisessä Joensuun lyseon lukion rakennuksessa Koskikadulla. Teatterinjohtaja on Rauli Kajavuori.
Näyttämö on Sirkus Supiainen ry:n perustama ja toimii sen kotinäyttämönä. Katsomopaikkoja on 80–100. Ohjelmisto painottuu vierailuesityksiin ja Sirkus Supiaisen omiin näytöksiin. Teatteri tarjoaa tilojaan myös muiden teatteri-, tanssi- ja sirkusryhmien ja oppilaitosten käyttöön.
Sirkus Supiainen

Sirkus Supiaisen toiminta alkoi vuonna 1986. Nimi Sirkus Supiainen otettiin käyttöön vuonna 1997. Sirkus toimii laaja-alaisesti esittävän taiteen kentällä. Yhdistyksen kotipaikka on vuodesta 2015 alkaen ollut Joensuu. Sirkus toimii Näyttämö-teatterin lisäksi Pilkontiellä, jossa Näyttämö aloitti vuonna 2018.
Supiaisen toiminta kattaa muun muassa esityksiä, festivaaleja, leirejä sekä työpajojen järjestämistä sirkuskouluille ja -taiteilijoille. Yhdistys on ylläpitänyt lasten ja nuorten Supiaisen Sirkuskerhoa. Sirkus Supiainen on Suomen Nuorisosirkusliitto ry:n jäsen.
Aiheesta muualla

Näyttämö-teatteri
Sirkus Supiainen (Arkistoitu – Internet Archive)
Filip Jaatinen

Filip Jaatinen
Niilo Vihtori Filip Jaatinen (7. joulukuuta 1897 Tyrvää – 11. helmikuuta 1966 Turku) oli suomalainen juristi. Hän oli oikeusneuvos 1945–1949 ja Turun hovioikeuden presidentti 1949–1966.
Kirjallisuutta

Forsström, Johanna: ”Jaatinen, Filip (1897–1966)”, Suomen kansallisbiografia, osa 4, s. 370–371.  Helsinki:  Suomalaisen Kirjallisuuden Seura, 2004.  ISBN 951-746-445-2  / Teoksen verkkoversio.
| 0 | 1 | 2 | 3 |
| --- | --- | --- | --- |
|  | Edeltäjä: Albert Alexander von Hellens | Turun hovioikeuden presidentti 1950–1966 | Seuraaja: Lars-Henrik Lilius |
Yki Nummi

| Yki Nummi |
| --- | --- |
 Yki Nummi esittelee suunnittelemiaan akryyliesineitä vuonna 1962.
Henkilötiedot
Koko nimi:  Yrjö Kalevi ”Yki” Nummi
Syntynyt: 31. lokakuuta 1925 Yungshuen, Hunan, Kiina
Kuollut: 12. huhtikuuta 1984 (58 vuotta) Helsinki
Kansalaisuus:  Suomi
Ammatti:  muotoilija
Taiteilija
Aktiivisena:  1950–1984
Taidesuuntaus:  Funktionalismi
Yrjö Kalevi ”Yki” Nummi (31. lokakuuta 1925 Yungshuen, Hunan, Kiina – 12. maaliskuuta 1984 Helsinki) oli suomalainen muotoilija, joka tunnetaan erityisesti valaisinsuunnittelijana ja Tikkurilan Jokeri-värikartan kehittäjänä.
Ura

Nummi syntyi vuonna 1925 Kiinassa suomalaiseen lähetyssaarnaajaperheeseen. Suomeen muutettuaan hän valmistui ylioppilaaksi vuonna 1945 ja ryhtyi sen jälkeen opiskelemaan fysiikkaa ja matematiikkaa. Mieli kuitenkin muuttui ja Nummi vaihtoi Helsingin Taideteolliseen oppilaitokseen, josta valmistui vuonna 1950.
Valmistuttuaan Nummi kaavaili taidemaalariksi ryhtymistä, mutta sai muotoilijan töitä Ornon valaisintehtaalta, jossa työskenteli vuoteen 1958 asti. Hän suunnitteli valaisimia myös Sanka Oy:lle. Hänen moderneille valaisimilleen tunnusomaista oli muovimateriaalien uraauurtava käyttö. Monet valaisinmallit ovat nykyisin perikunnan lisenssillä kotimaisen valaisinvalmistajan (Innolux) Innojok Oy:n uustuotannossa.
Nummi kuvasi valaisinmuotoiluaan vuonna 1958 näin:
Jokainen tarpeeton osa tai koriste lisää valaisimen hintaa ja huonontaa sen hyötysuhdetta. – – Tämä on tietenkin erittäin voimakas muotoa karsiva ja puhdistava tekijä: yksinkertaisimmat geometriset muodot, pallot, kartiot, lieriöt sekä hyperboloidi- ja paraboloidipinnat muodostavat tällä hetkellä oikeaoppisen muotovaraston.
Vuodesta 1958 vuoteen 1975 Nummi työskenteli Tikkurilan maalitehtaalla ja suunnitteli muun muassa Jokeri-värikarttajärjestelmän. Hän jatkoi työskentelyä myös Ornossa vuoteen 1974, jolloin päätti keskittyä värisuunnitteluun, jota piti merkittävimpänä saavutuksenaan. Nummi oli ahkera lehtikirjoittaja ja suunnitteli myös kirjankansia sekä 1950-luvulla  jalopuuta ja muovia yhdistäviä astioita Sanka-yhtiölle.
Työstään muotoilijana Nummi sai useita tunnustuksia, muun muassa Milanon triennaalin kultamitalin vuosina 1954 ja 1957 sekä Pro Finlandia -mitalin vuonna 1971. Yki Nummen veljiä olivat kirjailija Lassi Nummi ja säveltäjä Seppo Nummi.
Valaisimia

Modern Art -pöytävalaisin (1955) on valittu mm. MoMAn kokoelmiin.
Lokki-valaisin
Aiheesta muualla

Nummi, Yki hakuteoksessa Uppslagsverket Finland (2012). (ruotsiksi)
Urmas Kruuse

| Urmas Kruuse |
| --- | --- |
 Urmas Kruuse 2021
Viron maaseutuministeri
 Kaja Kallaksen I ja II hallitus 26. tammikuuta 2021 – 17. huhtikuuta 2023  
Edeltäjä:  Arvo Aller
Seuraaja:  Madis Kallas
Viron ympäristöministeri
 Kaja Kallaksen I hallitus 3. kesäkuuta 2022 – 18. heinäkuuta 2022  
Edeltäjä:  Erki Savisaar
Seuraaja:  Madis Kallas
Viron maatalousministeri
 9. huhtikuuta 2015 – 23. marraskuuta 2016  
Edeltäjä:  Ivari Padar
Seuraaja:  Martin Repinski
Terveys- ja työministeri
 26. maaliskuuta 2014 – 9. huhtikuuta 2015  
Edeltäjä:  Taavi Rõivas
Seuraaja:  Rannar Vassiljev
Tarton kaupunginjohtaja
 26. huhtikuuta 2007 – 26. maaliskuuta 2014  
Edeltäjä:  Laine Jänes
Seuraaja:  Urmas Klaas
Henkilötiedot
Syntynyt: 14. heinäkuuta 1965 (ikä 59) Elva, Viro
Kansalaisuus:  virolainen
Tiedot
Puolue:  Reformipuolue
Hallitus:  Ratasin hallitus
Urmas Kruuse (s. 14. heinäkuuta 1965  Elva, Viro) on virolainen poliitikko. Hän oli Viron maaseutuministeri 2015–2016 ja 2021–2023. Vuosina 2014–2015 hän oli terveys- ja työministeri. Kruuse on Reformipuolueen jäsen.
Kesäkuusta heinäkuuhun 2022 Kruuse toimi myös Viron ympäristöministerinä, kun pääministeri Kaja Kallas erotti keskustapuolueen ministerit.
Nuoruus

Kruuse kävi Elva keskikoulua ja suoritti liikkeenjohdon loppututkinnon International University Audentesissa. Vuosina 1997–1999 hän työskenteli myyntijohtajana Siberry Rebase Hulgiladussa ja 1999–2002 Kesko Food AS: myyntijohtajana. Kruuse on myös esiintynyt muusikkona.
Poliittinen ura

Vuosina 2002–2007 Kruuse oli kotikaupunkinsa Elvan kaupunginjohtaja ja 2007–2014 Tarton kaupunginjohtaja.
Kruuse nimitettiin terveys- ja työministeriksi Taavi Rõivasin ensimmäiseen hallitukseen 26. maaliskuuta 2014 ja maaseutuministeriksi 9. huhtikuuta 2015 Rõivasin toiseen hallitukseen.
Hope (Stefanin kappale)

|  Hope |
| --- | --- |

Kappaleen tiedot
Esittäjä(t):  Stefan
Levy-yhtiö:  Moonwalk Records
Kesto:  3:03
Tyylilaji:  pop, country
Julkaistu:  5. joulokuuta 2021
Säveltäjä(t):  Karl-Ander Reismann Stefan Airapetjan
Sanoittaja(t):  Karl-Ander Reismann Stefan Airapetjan
Euroviisutiedot
Vuosi:  2022
Maa:  Viro
Kieli:  englanti
Sijoitus:  13.
Pisteet:  141
Sijoitus semifinaalissa:  5.
Pisteet semifinaalissa:  209
Aikajärjestys
 ◄ ”The Lucky One” (2021) 
Hope on virolaisen laulajan Stefanin kappale, joka julkaistiin 5. joulukuuta 2021. Hän edusti kappaleella Viroa vuoden 2022 Eurovision laulukilpailussa Torinossa voitettuaan Viron euroviisukarsinnan Eesti Laulin.
Kappale kilpaili Euroviisujen finaalissa, jossa se sai 141 pistettä ja saavutti sijan 13.
Luettelo Suomessa järjestettävistä historianelävöitystapahtumista

Tämä on luettelo Suomessa järjestettävistä historianelävöitystapahtumista. Suurin osa tapahtumista painottuu keskiaikaan, mutta myös viikinkiaikaisia ja yleisempiä rautakautisia tapahtumia Suomessa järjestetään.
Suomessa järjestettävät historianelävöitystapahtumat > Auttikönkään muinaismarkkinat

Auttikönkään muinaismarkkinat on vuodesta 2005 Autin kylässä, Rovaniemellä järjestetty keskiaikatapahtuma.
Suomessa järjestettävät historianelävöitystapahtumat > Euran muinaisaikaan!

Euran muinaisaikaan! on Eurassa vuosittain järjestettävä rautakauden elävöitystapahtuma. Tapahtumassa on paikalla elävöittäjien lisäksi arkeologeja ja muita tutkijoita.
Suomessa järjestettävät historianelävöitystapahtumat > Hakkapeliittatapahtuma

Hakkapeliittatapahtuma on Tammelassa jo vuodesta 1979 lähtien järjestetty 1600-luvun suomalaisten hakkapeliittojen historianelävöitystapahtuma.
Suomessa järjestettävät historianelävöitystapahtumat > Helsingan keskiaikapäivä

Helsingan keskiaikapäivä on vuodesta 2016 Vantaalla järjestetty keskiaikatapahtuma.
Suomessa järjestettävät historianelävöitystapahtumat > Hiiden Hirven Hiihto

Hiiden Hirven Hiihto on vuodesta 1999 Sommelo ry:n vuosittain järjestämä muinaishiihto- ja jousiammuntakilpailu, joka pidetään Helsingin läntisessä Pukkisaaressa.
Suomessa järjestettävät historianelävöitystapahtumat > Hollolan keskiaikatapahtuma

Hollolan keskiaikatapahtuma on vuodesta 1997 Hollolassa järjestetty keskiaikatapahtuma, joka on järjestetty vuodesta 1998 alkaen joka toisena vuonna.
Tapahtuma on sijoittunut tyypillisesti heinäkuun puoliväliin.
Suomessa järjestettävät historianelävöitystapahtumat > Hämeen keskiaikafestivaali

Hämeen keskiaikafestivaali on Hämeenlinnassa vuodesta 1997 lähtien järjestetty Suomen toiseksi suurin keskiaikatapahtuma ja suurin täysin talkoovoimin järjestettävä keskiaikatapahtuma. Ohjelmassa on mm. hevosturnajaiset.. Vuonna 2017 tapahtuman nimi muuttui Hämeen keskiaikafestivaaliksi, ja sitä ruvettiin järjestämään osakeyhtiön voimin.
Tapahtuma on järjestetty tyypillisesti koulujen alkamisen jälkeen elokuun puolivälissä.
Suomessa järjestettävät historianelävöitystapahtumat > Hämeen linnan turnajaiset

Hämeen linnan turnajaiset on Hämeen linnassa, Hämeenlinnassa vuodesta 2016 järjestetty turnajaisviikonloppu ja 1500-luvun elävöitystapahtuma. Sitä järjestää Museovirasto (Hämeen linna) yhdessä Rohan Tallien kanssa. Tämä on erillinen tapahtuma kuin Hämeen keskiaikamarkkinat tai keskiaikafestivaali, ja sitä järjestävät eri tahot.
Suomessa järjestettävät historianelävöitystapahtumat > Imatran Bullerborg-keskiaikatapahtuma

Imatran Bullerborg-keskiaikatapahtuma on vuonna 2009 Imatralla järjestetty keskiaikatapahtuma.
Suomessa järjestettävät historianelävöitystapahtumat > Kesä-Heikin keskiaikamarkkinat

Kesä-Heikin keskiaikamarkkinat järjestettiin vuosina 2013–2015 Pyhtään keskiaikaisen kirkon vieressä. Järjestäjät olivat yksityisiä keskiaika-aktiiveja.
Suomessa järjestettävät historianelävöitystapahtumat > Kierikin Muinaismarkkinat

Muinaismarkkinat on Kierikkikeskuksen kesän päätapahtuma. Kierikkikeskus on Oulussa, Iijoen varrella sijaitseva arkeologinen esihistoria- ja kulttuurimatkailukeskus.
Suomessa järjestettävät historianelävöitystapahtumat > Kokkolan keskiaikapäivät

Kokkolan keskiaikapäivät oli vuosina 2011-2022 järjestetty keskiaikatapahtuma Kokkolassa. Tapahtuma nosti esiin nykyajassa yhä läsnä olevia keskiajalta periytyviä ilmiöitä ja tapoja, joita tarkasteltiin joka vuosi tuorein teemoin. Viimeinen Kokkolan keskiaikapäivät pidettiin 2022 järjestävien tahojen ilmoittaessa suuntaavansa muille aikakausille.
Suomessa järjestettävät historianelävöitystapahtumat > Laukon kartanon turnajaiset

Laukon kartanon turnajaiset oli vuonna 2020 järjestetty turnajaistapahtuma Laukon kartanolla.
Suomessa järjestettävät historianelävöitystapahtumat > Linnaniemen Keskiaika

Linnaniemen Keskiaika on vuodesta 2018 Ristiinassa järjestetty keskiaikatapahtuma, jossa on mukana mm. buhurttia.
Suomessa järjestettävät historianelävöitystapahtumat > Loviisan muinaismarkkinat

Loviisan muinaismarkkinat järjestettiin Bastion Ungernilla vuosina 2013–2014. Järjestäjät olivat yksityisiä keskiaika-aktiiveja.
Suomessa järjestettävät historianelävöitystapahtumat > Marjatila Hallikaisen tyrniturnajaiset

Marjatila Hallikaisen tyrniturnajaiset oli vuosina 2010–2012 Parikkalassa järjestetty keskiaikatapahtuma. Ohjelmaan kuului mm. hevosturnajaiset.
Suomessa järjestettävät historianelävöitystapahtumat > Medeltid på Raseborg

Medeltid på Raseborg (Raaseporin keskiaikatapahtuma) on vuodesta 2006 Raaseporin linnalla järjestetty keskiaikatapahtuma. Ohjelmassa on mm. hevosturnajaiset.
Tapahtuma järjestettiin aluksi joka vuosi (vuosina 2006–2012), mutta sittemmin tapahtuma on pidetty vain parillisina vuosina. Tyypillisesti ajankohta on ollut heinäkuun puolivälin tietämillä.
Suomessa järjestettävät historianelävöitystapahtumat > Miekat, muurit, musketit

Miekat, muurit, musketit -historiafestivaali järjestettiin Haminassa heinäkuussa 2019 Haminan kaupungin ja Hämeen keskiaikatapahtumien yhteistyönä. Tapahtuma esitteli kaupungin historiaa keskiajalta 1800-luvulle asti. Ohjelmaan kuului esimerkiksi turnajaiset, sotilasleiri ja ohjelmalliset markkinat. Haminan seurakunta järjesti tapahtuman yhteydessä Marian kirkossa keskiaikaisen messun, jossa noudatettiin Martti Lutherin messukaavaa vuodelta 1523.